cyanic-selkie/wikianc huggingface dataset:
Գևորգ Երզնկացի
Ծանոթագրություններ
Կատեգորիա:Հայ մանկավարժներ Կատեգորիա:Հայ գրիչներ
Շալիմ (Կամայի վտակ)
Շալիմ  (Шалим), գետ Ռուսաստանում, հոսում է Օմուտինսկի շրջանով՝ Աֆանասևսկի շրջանով։ Գետաբերանը գտնվում է Կամա գետի ափին։ Գետի երկարությունը կազմում է 25 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Կամա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝.
Ծանոթագրություններ
Կատեգորիա:Ռուսաստանի գետեր
Օրխոմենոս
Օրխոմենոս (Ορχομενός), փոքր քաղաք Հունաստանում, հնագույն Օրխոմենա քաղաքի տարածքում։ Գտնվում է ծովի մակարդակից 100 մետր բարձրության վրա, Կիֆիսոսի գետի ձախ ափին, Լիվադեայից 11 կիլոմետր հյուսիս-արևելք և Աթենքի կենտրոնից 86 կիլոմետր հյուսիս-արևմուտք։ Կենտրոնական Հունաստանի Բեոտիա պերիֆերիայի նույնանուն համայնքի վարչական կենտրոնն է։ Ըստ 2011 թվականի մարդահամարի բնակչության թիվը կազմում է 5238 բնակիչ։ Տարածքը 43,431 կմ քառ․ է ։
Պատմություն
Հնագույն Օրխոմենոս քաղաքը (հուն․՝ Ὀρχομενός) Արկադիայում տեղակայված այլ Օրխոմիենոսից տարբերակելու համար կոչվում է Մինիի (Μῐνύειος), որն ըստ մի վարկածի պատկանում էր Հունաստանում բնակվող մինիաների (Miniev) ցեղին, իսկ մեկ այլ վարկածի՝ Մինիա թագավորի և նրա որդու՝ Օրխոմենոսի անունով   ։
Քաղաքը տեղակայված էր բերրի հովտում, որտեղ Կիֆիսոս գետը թափվում է Կոպաիդու լիճ ։ Վերջինս 19-րդ դարում ցամաքում է, ինչի արդյունքում ձևավորվում են ճահիճներ, և քաղաքը տեղափոխվում է դեպի հյուսիս-արևմուտք, Ակոնտիոն լեռան լանջին։
Հնագիտական ​​գտածոները վկայում են, որ նոր քարի դարի ժամանակից ի վեր Օրխոմենոսի տարածքում գոյություն են ունեցել բնակավայրեր։ Այս շրջանին են վերագրվում 2-6 մետր տրամագծով խրճիթները։ Բրոնզե դարում (մ.թ.ա. 3-2-րդ հազարամյակ), Օրխոմենոսը զարգացած քաղաքակրթության կենտրոնն էր։ Պալատը և դամբարանը վկայում են, որ քաղաքը զրգացած է եղել Միկենյան քաղաքակրթության ժամանակաշրջանում։ Այս ժամանակաշրջանում Օրխոմենոսը տիրել էր ողջ Արևմտյան Բեոտիային էր, ներառյալ՝ Գալիարթը, , Կորոնիան , Լեբադիան և Հերոնեան։ Հոմերոսը նշում է Օրխոմենոսի մասին հիշատակում է «Նավերի ցանկ» աշխատության մեջ, որպես Տրոյական արշավանքի մասնակից, որը Տրոյային էր ուղարկել 30 նավ ։ Պատմական ժամանակաշրջանում քաղաքը հայտնի էր Քարիտների պաշտամունքով։ Նրանց սրբարանը գտնվում էր ներկայիս Պանաիյա վանքի տարածքում։ Նրանց պատվին կազմակերպվում էր քարիտների տոնակատարությունը ։ Էպամինոնդասի (մ.թ.ա. 6-րդ դար) տիրապետության օրոք թեբեցիները Օրխոմենոսից խլեցին իրեն պատկանող քաղաքները և ստիպեցին միանալ Բեոտինյան միության մեջ  ։ Կորինթոսյան պատերազմում Օրխոմենոսը հանդես էր գալիս Սպարտայի կողմից և մոտավորապես Մ․թ․ա․ 364-363 թվականներին ջախջախվում է թեբեցիների կողմից։ Մ․թ․ա․ 353 թվականին ֆոկեացները սկսում են վերականգնել այն, իսկ Փիլիպոս II-ի և Ալեքսանդր Մակեդոնացու օրոք զարգանում է, սակայն այլևս ձեռք չի բերում նախկին նշանակությունը։ Քաղաքում պահպանվել են հելլենիստական ​​շրջանի ակրոպոլիսի մնացորդները։
Մ․թ․ա․ 85 թվականին Օրխոմենոսի մոտ տեղի է ունեցել ճակատամարտ, որում Սուլլան հաղթել է Միհրդատ VI Եվպատորին։
9-րդ դարում քաղաքում կառուցվել է Պանաիյայի վանքը ։
Արտաքին հղումներ
Կատեգորիա:Հունաստանի քաղաքներ Կատեգորիա:Բյուզանդիայի քաղաքներ Կատեգորիա:Հին Հունաստանի աշխարհագրություն
Լի Հաի
Լի Հաի (հանգըլ՝ 이하이, ), ավելի հայտնի է Lee Hi բեմական անունով, կորեացի երգչուհի, «K-pop Star» տաղանդների բացահայտման նախագծի առաջին եթերաշրջանի ֆինալիստ։ 2012 թվականից համագործակցում է YG Entertainment-ի հետ։ 2012 թվականի հոկտեմբերի 28-ին թողարկվել է նրա առաջնաելույթային «1.2.3.4» սինգլը, որը բարձր դիրք է գրավել կորեական Gaon Chart-ի հիթ շքերթում ։ Առաջնաելույթային «First Love» ալբոմը թողարկվել է երկու մասով 2013 թվականի մարտին ։
Կարիերա
2012 թվականին մասնակցել է կորեական «K-pop Star» տաղանդների բացահայտման նախագծի առաջին եթերաշրջանին, որտեղ զբաղեցրել է 2-րդ տեղը, որից հետո պայմանագիր է ստորագրել YG Entertainment-ի հետ ։
How Deep Is Your Love
«How Deep Is Your Love» («Ինչքա՞ն է քո սիրո խորությունը»), շոտլանդացի դիջեյ, երաժշտական պրոդյուսեր Քելվին Հարիսի և բրիտանական Disciples պրոդյուսերական տրիոյի երգը։ Այն որպես սինգլ թողարկվել է 2015 թվականի հուլիսի 17-ին Deconstruction Records, Fly Eye Records և Columbia Records լեյբլների կողմից ։ Երգը ամբողջությամբ կատարում է նորվեգացի երգչուհի, երգերի հեղինակ Ինա Ռոլդսեմը, ում անունը, սակայն, պաշտոնապես չի նշվել որպես երգի կատարող ։ Երգը գլխավորել է մի շարք երկրների հիթ շքերթներ, իսկ բրիտանական սինգլների հիթ շքերթում զբաղեցրել է երկրորդ հորիզոնականը ։
Լի Հաի
Կարիերա
Սկզբում որոշվել էր, որ Լի Հաին պետք է լինի SuPearls խմբի անդամ, որը կազմված էր լինելու «K-pop Star» նախագծի մասնակիցներից, սակայն որոշվեց, որ նա ելույթ կունենա որպես սոլո երգչուհի՝ Lee Hi մականունով ։ 2012 թվականի հոկտեմբերի 8-ին, մասնակցել է Epik High խմբի «It’s Cold» երգին ։
2012 թվականի հոկտեմբերի 28-ին, թողարկվել է Լի Հաիի «1.2.3.4» առաջնաելույթային սինգլը, որի ռեժիսորը Հան Սամինն է, նա նաև նկարահանել է 2ne1 խմբի «Lonely» և BIGBANG խմբի «Blue» ու «Monster» երգերը ։ Երգը բարձր դիրքեր է զբաղեցրել հիթ շքերթներում, այդ թվում Gaon Chart-ում և ամենամսյա շքերթներում    ։
How Deep Is Your Love
Նախապատմություն և թողարկում
2015 թվականի հունիսի 3-ին Քելվին Հարիսը իր Թվիթթերի էջում հայտարարեց, որ իր նոր սինգլը կոչվելու է «How Deep Is Your Love» և այն համագործակցություն է բրիտանական Disciples պրոդյուսերական տրիոյի հետ ։ Հուլիսի 8-ին համացանցում հայտնվեց երգից մի փոքրիկ հատված, իսկ ամբողջական տարբերակով այն ներկայացվեց հուլիսի 15-ին ։ Երգը որպես սինգլ iTunes-ում հասանելի դարձավ հուլիսի 17-ին ։ Երգի ստեղծման գաղափարը ծնվել է նորվեգացի երգչուհի, երգերի հեղինակ Ինա Ռոլդսեմի մոտ, ով նաև կատարում է այն, սակայն իր համաձայնությամբ երգի պաշտոնական անվանման մեջ չի նվել որպես կատարող ։ Խոսելով երգի ստեղծման մասին՝ Ռոլդսեմը ասել է․
Լի Հաի
Կարիերա
Երկրորդ սինգլը դարձավ «Scarecrow» երգը, որը սկզբում գրվել էր Փաք Բոմի համար, սինգլը թողարկվել է 2012 թվականի նոյեմբերի 22-ին ։
How Deep Is Your Love
Տեսահոլովակ
Երգի տեսահոլովակը, որի ռեժիսորն է Էմիլ Նավան, նկարահանվել է 2015 թվականի հունիսին Կալիֆորնիա նահանգի Մալիբու քաղաքում ։ Պրեմիերան կայացել է օգոստոսի 4-ին Tidal կայքում, իսկ օգոստոսի 6-ին տեղադրվել է Քելվին Հարիսի VEVO ալիքում։ Տեսահոլովակում նկարահանվել է ամերիկացի մոդել Ջիջի Հադիդը ։
Լի Հաի
Կարիերա
2013 թվականի դեկտեմբերին, ստեղծվեց նոր ենթախումբ Փաք Բոմի հետ՝ «BH», որը նշանակում է «BOM&HI»: Դեկտեմբերի 20-ին նրանք թողարկեցին Մրայա Քերիի «All I Want for Christmas Is You» երգի քավեր տարբերակը։
How Deep Is Your Love
Տեսահոլովակ
Տեսահոլովակն դրական ընդունելության է արժանացել երաժշտական քննադատների կողմից, որոնցից շատերն նկատել են, որ Հադիդը տեսահոլովակի ընթացքում չափից շատ է խաղում մազերի հետ  ։ Քննադատներ նաև գրել են, որ ամենայն հավանականությամբ Հադիդին տեսահոլովակում նկարահանելը եղել է ամերիկացի երգչուհի Թեյլոր Սվիֆթի գաղափարը, քանի որ Սվիֆթն ու Քելվին Հարիսը հանդիպում են իրար հետ, իսկ Հադիդը Սվիֆթի լավագույն ընկերուհիներից է և նկարահանվել է նրա «Bad Blood» երգի տեսահոլովակում ։
Լի Հաի
Կարիերա
2013 թվականի մարտին, նրա առաջին «First Love» ալբոմը թողարկվեց երկու մասով։ Ալբոմի «Rose» երգը թողարկումից մեկ ժամ անց զբաղեցրել է առաջին տեղը հիթ շքերթներում։
How Deep Is Your Love
Կենդանի կատարումներ և քավերներ
2015 թվականի դեկտեմբերին Հարիսը, Disciples-ը և Ռոլդսեմը երգը կատարել են «Երեկոյան շոու Ջիմի Ֆալոնի հետ» հեռուստաշոուի ժամանակ ։ 2015 թվականի սեպտեմբերին ամերիկացի երգիչ Չարլի Փուտը կատարել է երգի իր քավեր տարբերակը BBC Radio 1 ռադիոկայանին տված իր հարցազրույցի ընթացքում ։
Լի Հաի
Կարիերա
2014 թվականի նոյեմբերին հայտնի դարձավ, որ ստեղծվելու է ևս մեկ ենթախումբ՝ Լի Հաիի և Akdong Musician խմբի Լի Սուհյունի մասնակցությամբ, այն կոչվեց «Hi Suhyun» : Նրանց առաջին սինգլը «I'm Different» երգն էր, որին մասնակցում էր նաև iKON խմբի Bobby-ին։
How Deep Is Your Love
Արտաքին հղումներ
Կատեգորիա:2015 սինգլներ Կատեգորիա:Քելվին Հարիսի երգեր Կատեգորիա:2015 երգեր
CodeCombat
CodeCombat, կրթական տեսախաղ, որը նախատեսված է ծրագարվորում սովորելու համար։ Ուսանողները սովորում են գրել JavaScript, Python, HTML և CoffeeScript կոդեր, ինչպես նաև սովորում են համակարգչային գիտություն։ CodeCombat-ը ունի 11 կոմպլեկտ՝ 3-ը խաղերի մշակման, 2-ը վեբ ծրագարվորման և ևս 6-ը համակարգչային գիտության կոմպլեկտ։ Առաջին կոմպլեկտը համակարգչային գիտության վերբերյալ անվճար է բոլոր աշակերտների և ուսուցիչների համար։ CodeCombat-ը ճանաչվել է Համակարգչային գիտության սկզբունքների (AP CSP) ուսումնական պլանի և մասնագիտական զարգացման հաստատված մատակարար ։
CodeCombat-ը համագործակցում է դպրոցների և շրջանների հետ, սակայն բացի դա մասնակիցները իրենք կարող են կատարել ամենամսյա վճարովի բաժանորդագրության և հասանելիություն ստանալ հավելյալ նյութերի ։ Որպեսզի անցեն հաջորդ փուլ, մասնակիցները պետք է ամրապնդեն իրենց գիտելիքները գրելով կոդ։ Այն իր մեջ ներառում է, ինչպես մի խաղացողի համար նախատեսված այնպես էլ բազամարդ խաղեր, որոնք նախատեսված է 4-12-րդ դասարանցիների համար ։ Խաղը դրական ակնարկների է արժանացել PC Magazine-ի կողմից, 2017 թվականին ճանաչվել է որպես Ուսանողների համար նախատեսված լավագույն գործիք և ընրվել է կրթական լավագույ տարբերակ Common Sense Education-ի կողմից ։
2014 թվականին CodeCombat-ը իր ծրագիրը դարձրեց բաց կոդով և ավելացրեց փուլերի ստեղծման ֆունկցիան, որի շնորհիվ օգտատերերը իրենց կարող են հորինել փուլեր։ 2019 թվականի օգոստոսին CodeCombat-ը թողարկեց նոր խաղ, որը կոչվում է Ozaria ։
Ընկերություն
CodeCombat հիմնադրվել է 2013 թվականի փետրվարին՝ Գերոգի Սաինսի, Սքոթթ Էրիկսոնի, Մաթթ Լոթթի և Նիք Վինթերի կողմից, ով մշակել է ծրագիր Skritter սովորելու համար ։ Ընկերությունը տեղակայված է Սան Ֆրանցիսկոյում և ստեղծել է երկու խաղ՝ Ozaria և CodeCombat-ը, որոնք նախատեսված են դպրոցների և սովորողների համար ։ 2014 թվականին ընկերությունը 2 միլլիոն դոլլար ծավալով ֆինանասավորում ստացավ այնպիսի ընկերություններից, ինչպիսք են՝ Y Combinator, Andreessen Horowitz և Allen & Company ։ Ընկերությունում աշխատում է 29 մարդ ։ 2019 թվականին ընկերությունը ստացավ 6 միլլիոն դոլլար արժողությամբ ֆինանսավորում Hone Capital ընկերությունից ։
Արտաքին հղումներ
Կատեգորիա:Տեսողական ծրագրավորման լեզուներ Կատեգորիա:2013 տեսախաղեր Կատեգորիա:Համակարգչային խաղեր Կատեգորիա:Ծրագրավորում Կատեգորիա:2014 տեսախաղեր Կատեգորիա:Կրթական տեխնոլոգիա
Կոուլ Հաուզեր
Կոուլ Քեննեթ Հաուզեր (Cole Kenneth Hauser, ), ամերիկացի կինոյի և հեռուստատեսության դերասան։
Երիտասարդություն
Հաուզերի ծնողները ամուսնալուծվում են 1977 թվականին, երբ նա երկու տարեկան էր ։ Միայն, մոտավորապես, տասնհինգ տարեկանում, նա առաջին անգամ բաժանումից հետո, հանդիպում է հոր հետ, կապված տեղափոխման հետ։ Մեկ տարվա ընթացքում նա ապրում է հոր հետ և սովորում է նրա մոտ ։ Մինչ այդ, տասներկու տարվա ընթացքում, նա տեղափոխվում էր մոր, խորթ եղբայրների և քույրերի հետ Սանտա Բարբարայից Օրեգոն, այնուհետև Ֆլորիդա և հետո հետ՝ Սանտա Բարբարա։ Այդ ընթացքում նա, մեծամասնությամբ, հրապուրված էր սպորտով, քան ուսմամբ։ 16 տարեկանում նա լքում է միջնակարգ դպրոցը, որպեսզի իրեն փորձի դերասանական արվեստում ։
Կարիերա
Հաուզերի առաջին դերը եղել է 1992 թվականին, «Դպրոցական կապեր» («School Ties») ֆիլմում, որում նկարահանվել են բազմաթիվ երիտասարդ և հույեր ներշնչող դերասաններ, որոնցից էին Բրենդեն Ֆրեյզերը, Մեթ Դեյմոնը, Քրիս Օ’Դոննելը և Բեն Աֆլեքը։ Հետագայում խաղացել է ռեժիսոր Ռիչարդ Լինկլեյտերի «Կայֆի տակ և շփոթված» («Dazed and Confused») ֆիլմում, Բեն Աֆլեքի հետ գլխավոր դերում։ 1995 թվականին Հաուզերը ռեժիսոր Ջոն Սինգքտոնի մոտ խաղում է սկինհեդների առաջնորդի դերը «Բարձրագույն կրթություն» («Высшее образование») ֆիլմում։ Ավելի ուշ Հաուզերը կրկնակի անգամ խաղում է Աֆլեքի և Դեյմոնի հետ «Խելացի Ուիլլ Հանտինգ» («Good Will Hunting») ֆիլմում, 1997 թվականին։ 2000 թվականին նա խաղում է Ուիլյամ Ջ. Ջոնսին «Սև խոռոչ» («Pitch Black») ֆիլմում և ձայնավորում է հերոսի «Ռիդիկի քորնիկները. Փախուստ Մսագործի ծովածոցից» խաղում։
2002 թվականին նա խաղում է ավագ սերժանտ Վիկ Բեդֆորդին, գերի ամերիկացի ռասիստի, «Հարտի պատերազմը» («Hart’s War») ֆիլմում, Բրյուս Ուիլիսի և Քոլին Ֆարելի հետ։ 2003 թվականին կատարում է ԱՄՆ Ռազմա-ծովային ուժերի հատուկ նշանակության ջոկատի զինծառայողի դերը «Արևի արցունքները» («Tears of the Sun») ֆիլմում, Բրյուս Ուիլիսի հետ միասին։ Նա նաև խաղացել է ավազակների պարագլխի «Կրկնակի ֆորսաժ» («2 Fast 2 Furious») ֆիլմում։ Դրանից հատո նա նկարահանվում է մի քանի Հոլլիվուդյան ֆիլմերում, ինչպիսիք են «Պապարացի» («Paparazzi»)՝ Մել Գիբսոնի հետ և «Քարանձավ» («The Cave»)։
2007 թվականին նա Էնթոնի Անդերսոնի հետ միասին գլխավոր դեր է խաղում «FOX» հեռուստաալիքի «Նոր Օռլանի ոստիկանությունը» («K-Ville») ֆիլմում, որը փակվում է տաս դրվագից հետո։ Նույն թվականին Հաուզերը գլխավոր դեր է ստանում «Քարե հրեշտակ» («The Stone Angel») ֆիլմում՝ ըստ Մարգարետ Լոուրենսի վեպի։ 2008 թվականի ընթացքում Հաուզերը նկարահանվում էր այլ անկախ նախագծերում, օրինակ, «Որպես խատուտիկներ» («Like Dandelion Dust»)՝ ըստ Կարեն Կինգսբերի վեպի, Թալյեր Պերիի «Որսորդների ընտանիքը» («The Family That Preys») և «CBS» հեռուստաալիքի «Աշտարակ» («The Tower») սերիալում, որը պիլոտային սերիայից ավել չի գնում։
Անձնական կյանք
Հաուզերի կինը նախկին դերասանուհի և լուսանկարիչ Սինթիա Դենիելն է, ով խաղացել է Էլիզաբեթ Ուեյկֆիլդի դերը «Դպրոցը Քնքուշ հովտում» սերիալում, Ֆրենսիս Պասկալի համանուն վեպի էկրանավորումը, իր երկվորյակ քույր Բրիտանի Դենիելի հետ։ Հաուզերն ու Դենիելը ունեն երկու որդի՝ Ռայլոնդ Հաուզեր, ծնված 2004 թվականի սեպտեմբերին և Կոլտ Դենիել Հաուզեր, ով ծնվել է 2008 թվականի հունիսի 12-ին։
Արտաքին հղումներ
Կատեգորիա:Ամերիկացի դերասաններ Կատեգորիա:1975 ծնունդներ Կատեգորիա:Մարտի 22 ծնունդներ Կատեգորիա:Հոլիվուդյան դերասաններ Կատեգորիա:Ամերիկացի հեռուստատեսային դերասաններ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի տղամարդ կինոդերասաններ
Ալշեևսկի շրջան
Ալշեևսկի շրջան (Альшеевский район, Әлшәй районы), մունիցիպալ շրջան Ռուսաստանի Դաշնության Բաշկորտոստան հանրապետությունում։
Ստեղծվել է 1935 թվականին։ Վարչական կենտրոնը՝ Ռաևսկի ։
Աշխարհագրություն
Շրջանի տարածքի մակերեսը կազմում է 2415 կմ²։
Բնակչություն
2010 թվականի մարդահամարի արդյունքներով շրջանում բնակվում էր 44209 մարդ։ Բնակչության խտությունը կազմում էր 18,31 մարդ/կմ²։
Արտաքին հղումներ
Կատեգորիա:Բաշկորտոստան Կատեգորիա:Ռուսաստանի շրջաններ ըստ դաշնային սուբյեկտների
Ավիցեննա
Ավիցեննա (Աբու Ալի իբն Սինա, ) պարսիկ գիտնական, իսլամական Ոսկեդարի խոշորագույն ֆիզիկոս, աստղագետ, փիլիսոփա և գրող։ Հայտնի է որպես վաղ ժամանակների բժշկության հայր։ Գրել է մոտ 450 աշխատություն, որոնցից մեզ են հասել շուրջ 240-ը, այդ թվում՝ 150-ը փիլիսոփայության և 40-ը բժշկության թեմաներով։
Նրա հեղինակած աշխատություններից ամենահայտնիներն են Բժշկության գիրքը, որը փիլիսոփայական և գիտական հանրագիտարան է, և Կանոն բժշկության ձեռնարկը, որը գործածության մեջ է եղել առնվազն մինչև 1650 թվականը և հիմնական ուղեցույց է հանդիսացել Արևելքի և Եվրոպայի առաջավոր բժշկական համալսարանների համար։ Վերջին աշխատությունը մի քանի անգամ վերահրատարակվել է Նյու-Յորքում։ Ավիցեննայի ուսմունքը հիմնվում էր գալենյան ուսմունքի, արիստոտելյան մետաֆիզիկայի, ինչպես նաև ավանդական պարսկական ու արաբական բժշկության վրա։
Անվան ծագում
Ավիցեննան լատինացված ձևն է արաբական Իբն Սինա անվան, որը նշանակում է Սինայի որդի- հազվագյուտ պարսկական անուն, որ տրվում էր արական սեռի ներկայացուցիչներին։ Ինչևէ, Ավեցիննան ոչ թե Սինայի որդին էր, այլ նրա հեռավոր ծոռը։ Նրա ամբողջական անունն էր Աբու Ալի ալ-Հուսեյն իբըն Աբդ Ալլահ իբըն ալ Հասան իբն Սինա։
Գործունեություն
Ավիցեննան իսլամական Ոսկե դարի շրջանում ստեղծել է աշխատությունների ընդարձակ ժողովածու, ինչի ընթացքում խորապես ուսումնասիրվել են հունահռոմեական, պարսկական և հնդկական աշխատություններ։ Հինդի դպրոցի կողմից թարգմանված հունահռոմեական նյութերը մեկնաբանվում և հիմնովին զարգացում էին ստանում իսլամիկ մտավորականների կողմից և վերամշակվում էին հիմնվելով պարսկական և հնդկական մաթեմատիկական համակարգերի, աստղագիտության և բժշկության վրա ։
Ղուրանի և Հադիսի ուսումնասիրությունները զարգացել են այս դպրոցների ազդեցության ներքո։ Աստվածաբանությունն ու փիլիսոփայությունը հետագայում ավելի խորապես են ուսումնասիրվել մասնավորապես Ավիցեննայի և նրա գաղափարակիցների կողմից։ Ալ-Ռազին և Ալ-Ֆարաբին ապահովել են բժշկության և փիլիսոփայության մեթոդոլոգիական և գիտական հատվածը։ Ավիցեննային հասանելի էին Բալխի, Խորեզմի, Գորգանի, Սպահանի և Համադանի հսկայական գրադարանները։ Տարբեր նյութերից կարելի է տեսնել, որ նա վիճաբանում էր փիլիսոփայական տեսակետները այդ ժամանակի մեծագույն ուսուցիչների հետ։
Կյանքի դեռահաս շրջան
Ծնվել է Աֆշանա գյուղում (Բուխարայի մոտ), պետական պաշտոնյայի ընտանիքում։ Նրա մայրը՝ Սիտարան, Բուխարայից էր, իսկ հայրը՝ հարգարժան իսմայիլական գիտնական էր Բալխից։ Նրա հայրը Սամանիների պետության Խարմազան գյուղի կառավարության անդամ էր։ Հինգ տարի անց ծնվել է Ավիցեննայի կրտսեր եղբայրը՝ Մահմուդը։ Ավիցեննան փոքր տարիքից է սկսել սովորել Ղուրանը և գրականությունը, ընդ որում այնպիսի խորությամբ, որ արդեն 10 տարեկան հասակում ամբողջովին ուսումնասիրել էր այն ։ Նա սովորել էր հնդկական թվաբանությունը հնդիկ մրգավաճառ Մահմուդ Մասահիից , իսկ հետո ավելի խորացրեց մի թափառող գիտնականից, ով վաստակում էր իր ապրուստը հիվանդներին բուժելով և երիտասարդներին ուսուցանելով։ Նա նաև ուսումնասիրել է Ֆիքը՝ իսլամական իրավաբանությունը Սուննի իսլամիստական գիտնական Իզմաիլ ալ-Զահիդի օգնությամբ ։ Ավիցեննան մի ոչ այդ քան հայտնի փիլիսոփա Աբու Աբդուլա Նաթելիի օգնությամբ ուսումնասիրել է որոշ փիլիսոփայական գրքեր, ինչպիսիք են Պորփյուրի ծանոթությունները, Էվկլիդեսի սկզբունքները, Կլավդիոս Պտղոմեոսի Ալմագեստը ։ Լինելով դեռահաս նա շատ մտահոգված էր Արիստոտելի Մետաֆիզիկայով, որը մինչև Ալ-Ֆարաբիի մեկնաբանությունը կարդալը նա չէր կարողանում հասկանալ։
Նա անդրադարձավ բժշկությանը 16 տարեկան հասակում և ոչ միայն սովորեց բժշկական տեսությունը, այլև բացահայտեց բուժման նոր մեթոդներ հիվանդներին անվճար հետազոտելով և բժշկելով։ Դեռահասը հասավ որակավորված ֆիզիոլոգի կոչմանը 18 տարեկան հասակում և բացահայտեց, որ ՙՙԲժշկությունը բարդ գիտություն չէ, ինչպես մաթեմատիկան և մետաֆիզիկան, այնպես, որ ես շուտով մեծ հաջողության կհասնեմ, ես կդառնամ արտակարգ բժիշկ և կբուժեմ հիվանդներին օգտագործելով փորձարկված միջոցներ՚՚: Երիտասարդ բժիշկի համբավը շատ արագ տարածվեց և նա սկսեց անվարձահատույց ձևով բուժել շատ հիվանդների։
Պատանեկություն
Իբըն Սինայի առաջին նշանակումն այն էր, որ էմիր Նուհ II-ը նրան վստահեց իր բուժումը վտանգավոր հիվանդությունից (997)։ Այս ծառայության համար Իբըն Սինայի կարևոր պարգևը այն էր, որ նրան հասանելի դարձան Սամանիդների թագավորական գրադարանը, որտեղ պահպանվում էին մեծագույն գիտնականների հայտնի աշխատությունները։ Երբ գրադարանը ոչնչացվեց կրակով, Իբըն Սինայի թշնամիները մեղադրեցին նրան այն այրելու համար՝ իբր իր գիտելիքի սկզբնաղբյուրները թաքցնելու համար է նա այդ արել։ Մինչդեռ նա օգնում էր իր հայրիկին իր ֆինանսական գործերում, կարողանում էր ժամանակ գտնել իր առաջին ստեղծագործությունները գրելու համար։ Երբ Իբըն Սինան 22 տարեկան էր, նա կորցրեց իր հորը։ Սամանիդների դինաստիան անկում ապրեց 1004 թվականի դեկտեմբերին։ Իբըն Սինան, կարծես թե, հրաժարվեց Մահմուդ Ղազնևիի առաջարկներից և տեղափոխվեց արևմտյան շրջան՝դեպի Ուրգեչ, որը գտնվում է ներկայիս Թուրքմենստանում, ուր գիտնականների բարեկամը համարվող վեզիրը նրան փոքր ամսական կրթաթոշակ նշանակեց։ Վճարը շատ փոքր էր, այնուամենայնիվ, Իբըն Սինան տեղից տեղ էր անցնում Նիշապուրի և Մերվի շրջաններով դեպի Խորասանի սահմանները, փնտրելով հնարավորություն իր շնորհքները ցուցաբերելու համար։ Թաբարիստանի առատաձեռն կառավարիչ Քաբուսի,ինքնուս բանաստեղծի և գիտնականի, մոտ Իբըն Սինան ակնկալում էր ապաստան գտնել, բայց հենց այդ օրերին (1012) նույն կառավարիչը սպանվել իր ապստամբած զորքերի կողմից։ Իբն Սինան հենց ինքն էլ տառապում էր մի քանի հիվանդություններից։ Ի վերջո, Գորգանում, Կասպից ծովի մոտ, Իբըն Սինան հանդիպեց մի ընկերոջ հետ, ով անշարժ գույք էր գնել սեփական տան մոտ, որտեղ Իբըն Սինան սկսեց դասախոսություններ կարդալ տրամաբանության և աստղագիտության թեմաներով։ Իբըն Սինայի մի քանի դաշնագրեր գրվել են այս հովանավորի համար։ Նրա Բժշկության Կանոնի մեկնարկը նույնպես թվագրվում է Հիրքանիայում գտնվելու ժամանակաշրջանի հետ։
Իբըն Սինան ժամանակավորապես բնակվեց Ռեյում, ժամանակակից Թեհրանի հևևանությամբ, որտեղ վերջին Բույիհիդ էմիրի որդի Մահդ Ալ Ադդաուլան էր ղեկավարում իր մ՝որ Սեյեդեն Խաթունի հովանու ներքո:Ավիցեննան ի մոտ 30 կարճ աշխատանքնեգրեցեն Ռեյում։ Այնուհանդերձ, ռեգենտևև նրա կրտսեր եղբոր՝ Շամս ալ-Դաուլայի մևև տեղի ունեցած մշտական ​​բռնություննեածհոգնեցրեցին նրան և, ստիպեցին գիտնականին հեռանալ այդ տարածաշրջանից։ Ղազվինում կարճևև ժամանակ բնակվելուց հետո նա տեղափոխվեց դեպի հարավ՝ դեպի Համադան, որտեղ կառավարում էր Շամս Ալ Դաուլա էմիրը։ Սկզբում Իբըն Սինան աշխատանքի անցավ բարձաշխարհիկ մի կնոջ մոտ, բայց Էմիրը լսելով նրա ժամանման մասին, նրան կարգեց որպես բժիշկ։ Իբըն Սինան աշխատեց նույնկիս վեզիրի մոտ։ Բայց մի օր Էմիրը որոշում կայացրեց վտարել նրան երկրից։ Այնուամենայնիվ Իբըն Սինան քառասուն օր մնաց թաքնված Շեյխ Ահմեդ Ֆահելի տանը, միևև նոր հիվանդության բացահատումը չստիպեց էմիրին վերականգնել Ավիցեննային իր պաշտոնում։ Նույնիսկ այս խայտառակ ժամանակահատվածում Իբն Սինան հորդորեց ուսումը և ուսուցումը։ Ամեն երեկո, իր մեծ գործերից՝ Կանոնից և Սանատիոյից հատվածներ էին մեկնաբանվում և բացատրվում իր աշակերտներին։ Էմիրի մահվանից հետո Իբն Սինան այլևս վեզիր չէր ստիպված և թաքնվեց դեղագործի տանը, որտեղ նա ինտենսիվ ջանքերով շարունակեց աշխատել իր գոի իերվ:ար
Մինչ այդ, նա գրել էր զարգացող քաղաք Սպահանի վերատեսուչ Աբու Յաֆարին, առաջարկելով իր ծառայությունները։ Համադանի նոր Էմիրը, լսելով այս նամակագրության մասին և բացահայտելով, թե որտեղ էր Իբըն Սինան թաքնվում, անմիջապես բանտարկում է նրան։ Իսկ մինչ այդ պատերազմը շարունակվում էր Սպահանի և Համադանի ղեկավարների միջև՝ 1024 թվականին նախորդ ղեկավարը գրավել էր Համադանն ու նրա քաղաքները`հեռացնելով տաջիկ վարձկաններին։ Երբ փոթորիկը անցավ, Իբըն Սինան էմիրի հետ վերադարձավ Համադան և շարունակեց իր գրական աշխատանքները։ Հետագայում, սակայն իր եղբոր, որոշ համախոհների, սիրած աշակերտի և երկու ստրուկների ուղեկցությամբ Իբըն Սինան քաղաքից փախել է սուֆիստական ճգնավորների հագուստով։ Վտանգավոր ճանապարհորդությունից հետո նրանք հասել են Սպահան, ստանալով պատվավոր հյուրերի ընդունելություն իշխանի կողմից։
Կյանքի վերջին տարիները
Իբըն Սինայի կյանքի վերջին տաս-տասներկու տարիները անցել են Քաքույեդի իշխան Մուհամմեդ Իբըն Ռուստամ Դուշմանզյարի (որը հայտնի է նաև Ալլա Ալ-Դավլա) մոտ աշխատելով, որին նա ծառայել է որպես բժիշկ, ընդհանուր գրական և գիտական ​​խորհրդատու՝ նույնիսկ իր բազմաթիվ արշավների ընթացքում։
Այս տարիների ընթացքում նա սկսեց ուսումնասիրել գրական հարցեր և բանասիրություն՝ դրանք մեկնաբանելով իր ոճին հարիր քննադատական խոսքերով։ Համադանի դեմ ծավալվող արշավի ժամանակ նրա մոտ սրացան որովայնային ցավերը, որոնց նա հազիվ էր կարողանում դիմանալ։ Այս պայմաններում նրա հիվանդությունը գլուխ հանեց, նա դժվարությամբ հասավ Համադան, հրաժարվեց հնազանդվել կիրառվող ռեժիմներին և իրեն հանձնեց իր ճակատագրին։
Նրա ընկերները նրան խորհուրդ տվեցին հանգստանալ և կյանքը չափավոր դարձնել։ Նա հրաժարվեց, ասելով, որ «ես նախընտրում եմ ապրել կարճ կյանքը նեղ լայնությամբ իր ամբողջ երկարության մեջ» ։ Մահվան մահճին զղջման զգացողությունը տիրել էր նրան, նա իր ունեցվածքը նվիրեց աղքատներին, վերականգնել անարդարացի ձեռքբերումները, ազատեց իր ստրուկներին և մինչև մահը կարդաց Ղուրան ։ Նա մահացել է 1037 թվականի հունիսին, հիսունութ տարեկան հասակում, Ռամադան ամսվա ընթացքում և թաղվել է Իրանի Համադան քաղաքում ։
Փիլիսոփայություն
Իբըն Սինան լայնորեն գրեց իսլամական վաղ փիլիսոփայության մասին, հատկապես սուբյեկտների տրամաբանության, բարոյագիտության և մետաֆիզիկայի մասին։ Նրա ստեղծագործությունների մեծ մասը գրվել է արաբերեն, այնուհետև Մերձավոր Արևելքի գիտական լեզուներով իսկ որոշները պարսկերեն։ Լեզվական նշանակության մասին նույնիսկ մինչև այս օր կան պահպանված մի քանի գրքեր են, որոնք նա գրել է մաքուր պարսկերեն լեզվով։
Ավիցեննայի "պոռթկումների" Նեոպլատոնիկ սխեման դարձավ Քալամի (աստվածաբանական դիսկուրսի դպրոց) հիմնաքարը ։
Նրա բժշկության գիրքը հասանելի դարձավ Եվրոպայում մասնակի լատիներեն թարգմանությամբ՝ «Sufficientia» անվանումով և որոշ հեղինակներ «Լատինական Ավիցենիզմը» որոշակի ընթացքում բնորոշում էին որպես ՙ՚ծաղկող՚՚, զուգահեռներ տանելով Լատինական Ավերոյիզմի հետ, որը ճնշվել էր Փարիզի 1210 թվականի և 1215 թվականի հրամանագրերով ։
Ավիցեննայի հոգեբանությունը և գիտելիքների տեսությունը ազդեցություն ունեցավ Վիլյամ Օուվերթենի, Փարիզի եպիսկոպոսի , Ալբերտ Մագնուսի վրա, մինչդեռ նրա մետաֆիզիկան ազդեց Թոմաս Աքվինասի մտածելակերպի վրա։
Մետաֆիզիկական ուսմունք
Վաղ իսլամական փիլիսոփայությունը և իսլամական մետաֆիզիկան, որոնք դրոշմված են իսլամակա աստվածաբանության հետ, ավելի պարզ են տարբերակվում քան Արիստոտելիզմը՝ գոյությունը էությունը։ Մինչդեռ գոյությունը պայմանականությունների և դիպվածների տիրույթ է, էությունը գոյության մեջ է, որը դուրս է պատահականություններից։ Իբըն Սինայի փիլիսոփայությունը, հատկապես այն ինչը վերաբերում է մետաֆիզիկային, շատ պարտական ​​է Ալ-Ֆարաբիին։ Իսլամական փիլիսոփայության հստակ բնորոշումը, զատ պատահականություններից, կարելի է տեսնել նրա աշխատանքներում։
Կյանքը և գործունեությունը
Ծնվել է Աֆշանա գյուղում (Բուխարայի մոտ), պետական պաշտոնյայի ընտանիքում։ Կրթությունն ստացել է Բուխարայում։ Սամանյան իշխանության անկումից հետո (999) հալածվել է սուլթան Մահմուդից (998—1030), տեղափոխվել Խորեզմ, ապա՝ Իրան (1012), ապրել Խորասանում, Գորգանում, Ռեյում, Ղազվինում, Սպահանում, հաստատվել Համադանում (1015), դարձել պալատական բժիշկ և վեզիր։ Արաբերենով և պարսկերենով գրված մոտ 300 աշխատությունների հեղինակ է։ Հռչակվել է բազմակողմանի գիտելիքներով։ Նրա 18-հատորյա «Գիրք ապաքինության» արաբերեն աշխատությունը մեծ ազդեցություն է գործել գիտական մտքի հետագա զարգացման վրա։ Տրամաբանության, մետաֆիզիկայի, փիլիսոփայության, աստղագիտության, մաթեմատիկայի և երաժշտության հարցերը լուսաբանել է «Գիրք գիտության» պարսկերեն տրակտատում։ Ուսումնասիրել է մարմինների շարժումը, իներցիայի հատկությունը, լեռների առաջացման պատճառները, հանքանյութերի բաղադրությունը, կենդանի էակների ծագումը, բույսերի կազմությունն ու կյանքը։
Ավիցեննան առաջիներից էր, որ բարձրաձայնեց թե ոսկին անհնար է ստանալ այլ մետաղներից, որ մարդու բանականությունը կապված է ոչ թե նրա «հոգու», այլ ուղեղի հետ, որ հիվանդություններն առաջանում են ոչ թե ինչ-որ համաստեղություններից, այլ կեղտոտ առուներում բնակվող էակներից։ Նրա Գիրք ապաքինության արաբերեն աշխատությունը մեծ ազդեցություն է գործել գիտական մտքի հետագա զարգացման վրա։ Նա տրամաբանության, մետաֆիզիկայի, փիլիսոփայության, աստղագիտության, մաթեմատիկայի և երաժշտության հարցեր է լուսաբանել Գիրք գիտության պարսկերեն աշխատության մեջ։ Ուսումնասիրել է մարմինների շարժումները, լեռների առաջացման պատճառները, հանքանյութերի բաղադրությունը, կենդանի էակների ծագումը, բույսերի կազմությունն ու կյանքը։ Այդուհանդերձ Իբն Սինան որոշեց բժիշկ դառնալ։ Նա հասկանում էր, որ անհնար է մարդուն կուրորեն բուժել, ու խախտելով իսլամի արգելքը սկսեց հերձել մահացածներին և ուսումնասիրել մարդու մարմնի կառուցվածքը։
Հայտնի են նաև Աբու Ալի Իբն-սինայի «Գիրք հրահանգների և խրատների», «Գիրք փրկության» աշխատությունները։ Վերջինիս ձեռագիր մի օրինակը, որ պարունակում է տրամաբանություն, բնական գիտություններ և աստվածաբանություն բաժինները, գտնվում է Երևանի Մեսրոպ Մաշտոցի անվան Մատենադարանում։
Բժշկագիտության ասպարեզում մեծ ավանդ են անտիկ բժիշկներ Գալենի և Հիպոկրատի մեկնությունն ու լրացումը և Միջին Ասիայի, Իրանի, Հնդկաստանի ու Արաբական Արևելքի բժշկության նվաճումներն ամփոփող «Կանոն բժշկության» արաբերեն աշխատությունը, որտեղ շարադրված են բժշկության ընդհանուր տեսությունը, անատոմիայի, ֆիզիոլոգիայի, վիրաբուժության և ախտորոշման կարևոր դրույթները, հետազոտված են սուր վարակիչ հիվանդությունները, բուժման միջոցները, առաջադրված է ջրի և օդի միջոցով «տենդային» (վարակիչ) հիվանդություններ փոխանցող անտեսանելի հարուցիչների վերաբերյալ վարկածը։ XII դարի աշխատությունը թարգմանվել է լատիներեն և տպագրվել 1473, 1507, 1510, 1520 թվականներին։
Նա հետք է թողել նաև գրականության մեջ իր քառյակներով։
Աբու Ալի Իբն-Սինայի պահպանված գեղարվեստական ստեղծագործությունները սակավաթիվ են։ Նշանակալից է արաբերեն «Հոգու մասին» քասիդը, ուր մարդու հոգին դիտված է իբրև «համաշխարհային ոգու» մի մասը։ Պարսկերեն քառյակներում նա հավաստել է նյութի հավերժությունը, բնության և աստծո միասնությունը, ժխտել իսլամի դրույթները, քարոզել մարմնական պահանջների չափավորում։ «Կենդանի, որդի Արթուն հսկողի», «Ուղերձ թռչունի մասին», «Սալաման և Աբսալ» արաբերեն վիպակներում արտահայտել է վաղ Վերածնության գաղափարները։ Մեկնաբանել է Արիստոտելի «Պոետիկա»–ն, արաբ բանաստեղծ Իբն-ալ-Ոումիի երկերը, գրել «Արաբական լեզու» գիրքը։ Մխիթար Հերացին, Ամիրդովլաթ Ամասիացին, Ասար Սեբաստացին բարձր են գնահատել նրա բժշկագիտական հայացքները, համարել նրան «մեծ իմաստասեր»։ Մահացել է հունիսի 18-ին, Համադանում։
Երկեր
Ավիցեննայի ստեղծագործությունները ներառում են՝
Արտաքին հղումներ
Կատեգորիա:Միջնադարյան պարսիկներ Կատեգորիա:Միջնադարի գիտնականներ Կատեգորիա:Իրանցի բժիշկներ Կատեգորիա:Ֆիզիկոսներ այբբենական կարգով Կատեգորիա:Մաթեմատիկոսներ այբբենական կարգով Կատեգորիա:Արաբական մշակույթ Կատեգորիա:Պարսիկ փիլիսոփաներ Կատեգորիա:Պարսիկ բանաստեղծներ Կատեգորիա:Պարսիկ աստղագետներ Կատեգորիա:Պարսիկ մաթեմատիկոսներ Կատեգորիա:Պարսիկ գրողներ
Գլխավոր անկյունագիծ
Գծային հանրահաշվում մատրիցայի գլխավոր անկյունագիծ (երբեմն՝ հիմնական անկյունագիծ) համարվում է A_{i,j} տարրերի խումբը, որտեղ i = j:
Քառակուսային մատրիցան, որի գլխավոր անկյունագծից դուրս գտնվող տարրերը զրոյական են, կոչվում է անկյունագծային։ Անկյունագծային մատրիցան, որի գլխավոր անկյունագծի տարրերը հավասար են 1-ի, կոչվում է միավոր։ Մատրիցայի գլխավոր անկյունագծի տարրերի գումարը կոչվում է մատրիցայի հետք։
Գրականություն
Կատեգորիա:Մատրիցներ
Արսենի Յացենյուկ
Արսենի Պետրովիչ Յացենյուկ (Арсеній Петрович Яценюк, ), ուկրաինացի քաղաքական և պետական գործիչ, «ժողովրդական ճակատ» կուսակցության քաղխորհրդի ղեկավար։
Զբաղեցրել Է Էկոնոմիկայի նախարարի պաշտոնը Եհանուրովի կառավարությունում (2005-2006) և արտաքին գործերի նախարարի պաշտոնը Յանուկովիչի երկրորդ կառավարությունում (2007)։ 2007-2008 թվականներին եղել է Ուկրաինայի Գերագույն ռադայի նախագահը, 2014-2016 թվականներին՝ Ուկրաինայի վարչապետը։
2009-2012 թվականներին գլխավորել է «Փոփոխությունների ճակատ» քաղաքական կուսակցությունը։ 2012 թվականի հունիսից մինչև դեկտեմբեր գլխավորել է «Միացյալ ընդդիմության» խորհուրդը, 2012 թվականի դեկտեմբերի 11-ից մինչև 2014 թվականի մարտի 4-ը եղել է Գերագույն ռադայում համաուկրաինական «Բատկիվշչինա» միավորման խմբակցության ղեկավարը, 2013 թվականի հունիսի 14-ից մինչև 2014 թվականի ապրիլի 27-ը՝ կուսակցության քաղաքական խորհրդի նախագահը։ 2014 թվականի սեպտեմբերի 10-ից ղեկավարում է «Ժողովրդական ճակատ» կուսակցությունը ։
Կենսագրություն
Ծնվել է 1974 թվականի մայիսի 22-ին եղել է Չեռնովցի համալսարանի պատմության դասախոս ։
1991 թվականին արծաթե մեդալով ավարտել է Պանաս Միրնի անվան անգլալեզու № 9 մասնագիտացված դպրոցը։ Նույն թվականին ընդունվել է Չեռնովցիի ազգային համալսարանի իրավաբանական ֆակուլտետ, որն ավարտել է Իրավագիտություն մասնագիտությամբ, դիպլոմային թեզը պաշտպանել է օտար լեզվով։ 1991 թվականին ձեռք է բերել «ՎԱԶ» մակնիշի ավտոմեքենա, որը երեկոները վարել է որպես տաքսի ։ Դասախոսներն ու ուսուցիչները Արսենին բնութագրել են որպես «ֆենոմենալ հիշողության տեր մարդ» ։
1992 թվականի դեկտեմբերին 18-ամյա Արսենին Չեռնովցիի մարզի այն ժամանակվա նահանգապետ Վալենտին Գնատիշինի որդու հետ մասնակցել է «Յուրեք Լտդ» իրավաբանական ֆիրմայի ստեղծմանը, որտեղ զբաղվել է սեփականաշնորհման հարցերով և գլխավորել այն մինչև 1997 թվականը ։ Միաժամանակ Արսենը սովորել է Չեռնովցիի ազգային համալսարանի իրավաբանական ֆակուլտետում ։
1998 թվականի հունվարից տեղափոխվել է Կիև, որտեղ դարձել է «Ռայֆֆայզեն բանկ Ավալ» բաժնետիրական փոստային-կենսաթոշակային բանկի վարկային դեպարտամենտի խորհրդատու։
2001 թվականին 27-ամյա Յացենյուկը ավարտել է Չեռնովցիի առևտրատնտեսական ինստիտուտը՝ Կիևի ազգային առևտրատնտեսական համալսարանի մասնաճյուղը՝ «հաշվառում և աուդիտ» մասնագիտությամբ՝ ստանալով երկրորդ բարձրագույն կրթություն։
Ղրիմի էկոնոմիկայի նախարար
2001 թվականի սեպտեմբերի 19-ին սկսվել է Արսենի Յացենյուկի քաղաքական գործունեությունը։ Այդ օրը Ղրիմի Ինքնավար Հանրապետության Գերագույն ռադան հաստատել է նրա նշանակումը Ղրիմի էկոնոմիկայի նախարարի պաշտոնում Վալերի Գորբատովի կառավարությունում։ Նույն թվականի նոյեմբերի 21-ին Ղրիմի խորհրդարանի որոշմամբ Յացենյուկը հաստատվել է էկոնոմիկայի նախարարի պաշտոնում։
2002 թվականի ապրիլի 29-ին ամբողջ կառավարության հետ հրաժարական է տվել, քանի որ աշխատանքի է անցել Ղրիմի նորընտիր Գերագույն ռադան։ Արդեն մայիսի 15-ին նա երկրորդ անգամ գլխավորել Է Էկոնոմիկայի նախարարությունը, սակայն այդ պաշտոնում մեկ տարուց պակաս է մնացել, ինչից հետո նոր աշխատանքի է անցել Կիևում։
Ուկրաինայի ազգային բանկում
2003 թվականի հունվարին Ուկրաինայի Ազգային բանկի նախագահ Սերգեյ Տիգիպկոն Յացենյուկին նշանակել էր իր առաջին տեղակալ ։
2004 թվականին Յացենյուկը ստացել է տնտեսագիտական գիտությունների թեկնածուի գիտական աստիճան՝ պաշտպանելով ատենախոսություն «բանկային վերահսկողության և կարգավորման համակարգի կազմակերպումը Ուկրաինայում» թեմայով   ։
Երբ Սերգեյ Տիգիպկոն 2004 թվականի հուլիսի 4-ին գլխավորել է Ուկրաինայի նախագահի թեկնածու Վիկտոր Յանուկովիչի ընտրական շտաբը, Յացենյուկին հանձնարարել են մինչև նախընտրական արշավի ավարտը կատարել Ազգային բանկի ղեկավարի պարտականությունները։ Նարնջագույն հեղափոխության պատճառով նրա գործունեության այս փուլը տևել է մինչև դեկտեմբերի 16-ը, մինչև Ուկրաինայի Գերագույն ռադան չի ընդունել Սերգեյ Տիգիպկոյի հրաժարականը՝ ազգային անվտանգության խորհրդի նոր ղեկավար նշանակելով Վլադիմիր Ստելմահին։
2004 թվականի նոյեմբերի 30-ին, կատարելով ազգային բանկի ղեկավարի պարտականությունները, Յացենյուկը հրապարակել է № 576/2004 որոշումը բանկային ավանդների վաղաժամկետ չեղարկման ժամանակավոր արգելքի մասին, ինչը կանխել է քաղաքական դիմակայության հնարավոր բացասական հետևանքները։ 2005 թվականի փետրվարին Յացենյուկը հրաժարական է տվել ։
Օդեսայի վարչակազմում
2005 թվականի մարտի 9-ին Օդեսայի մարզային պետական վարչակազմի նախագահ Վասիլի Ցուշկոն Արսենի Յացենյուկին նշանակել է իր առաջին տեղակալ։ Այդ աշտոնում իր ծառայության ընթացքում նա մինչև նույն տարվա սեպտեմբերի 27-ը եղել է Ուկրաինայի էկոնոմիկայի նախարարի պաշտոնում։
Ուկրաինայի էկոնոմիկայի նախարար
2005 թվականի սեպտեմբերի 27-ին 31-ամյա Յացենյուկը նշանակվել է Յուրի Եհանուրովի կառավարությունում էկոնոմիկայի նախարար ։
2006 թվականի մայիսի 25-ին Ուկրաինայի 5-րդ գումարման նորընտիր Գերագույն ռադան հրաժարական է տվել՝ հանձնարարելով նրան շարունակել կատարել իր պարտականությունները մինչև նորի ընտրվելը։ Խորհրդարանական ճգնաժամի պատճառով Յացենյուկը ստիպված է եղել ավելի քան երկու ամիս աշխատել նախարարի պարտականությունների կատարման ռեժիմով, քանի դեռ օգոստոսի 4-ին նախարարների ամբողջ կաբինետի հետ պաշտոնաթող չի եղել։
Լինելով այդ պաշտոնում՝ Յացենյուկը ղեկավարել է Առևտրի համաշխարհային կազմակերպությանը Ուկրաինայի անդամակցության շուրջ բանակցությունները, գլխավորել է «Ուկրաինա-Եվրոպական միություն» կոմիտեն, եղել է Ուկրաինայում օտարերկրյա ներդրումների հարցերով խորհրդատվական խորհրդի անդամ և առևտրի և զարգացման սևծովյան բանկի կառավարման կառավարիչ ։
Ուկրաինայի նախագահի քարտուղարությունում
2007 թվականի մարտի 21-ին Յացենյուկը նշանակվել է Ուկրաինայի արտաքին գործերի նախարարի պաշտոնում ։
Ուկրաինայի արտաքին գործերի նախարար
2007 թվականի մարտի 21-ին Ուկրաինայի Գերագույն ռադայի 450 ձայներից 426-ը Յացենյուկին հաստատել է արտաքին գործերի նախարարի պաշտոնում։ Նրա թեկնածությունն առաջարկվել է նախագահ Յուշչենկոյի կողմից այն բանից հետո, երբ խորհրդարանը երկու անգամ մերժել էր Վլադիմիր Օգրիզկոյի թեկնածությունը։
Դառնալով արտաքին գործերի նախարար՝ Յացենյուկը նույնպես ընդգրկվել է Ուկրաինայի ազգային անվտանգության և պաշտպանության խորհրդի կազմում ։
Արտաքին գործերի նախարարի պաշտոնում Յացենյուկի գրեթե բոլոր պաշտոնները բաժին են ընկել քաղաքական սուր ճգնաժամի ժամանակ, որը սկսվել էր 2007 թվականի ապրիլի 2-ին՝ Ուկրաինայի խորհրդարանի լուծարմամբ։
Օգոստոսի 7-ին նախագահ Յուշչենկոյին սատարող «Մեր Ուկրաինան Ժողովրդական ինքնապաշտպանություն է» կուսակցական դաշինքը Յացենյուկին առաջադրել էր Ուկրաինայի Գերագույն ռադայի պատգամավորի թեկնածու 2007 թվականի աշնանը կայացած խորհրդարանական ընտրություններում, նախընտրական ցուցակում նա զբաղեցրել է երրորդ տեղը ։ Պատգամավոր դառնալով՝ դեկտեմբերի սկզբին նա ընտրվել էր Գերագույն ռադայի ղեկավարի պաշտոնում 227 պատգամավորների ձայներով ։ Դեկտեմբերի 18-ին Ուկրաինայի Գերագույն ռադան Յացենյուկին պաշտոնանկ է արել ԱԳ նախարարի պաշտոնից։
Ծանոթագրություններ
Կատեգորիա:Ուկրաինայի քաղաքական գործիչներ Կատեգորիա:Ուկրաինայի արտաքին գործերի նախարարներ Կատեգորիա:Ուկրաինայի վարչապետներ Կատեգորիա:Եվրամայդանի մասնակիցներ Կատեգորիա:Ուկրաինացի դիվանագետներ Կատեգորիա:Տնտեսագիտության թեկնածուներ Կատեգորիա:Ուկրաինացի տնտեսագետներ
Աուրգազինսկի շրջան
Աուրգազինսկի շրջան (Аургазинский район, Ауырғазы районы), մունիցիպալ շրջան Ռուսաստանի Դաշնության Բաշկորտոստան հանրապետությունում։
Ստեղծվել է 1930 թվականին։ Վարչական կենտրոնը՝ Տոլբազի ։
Աշխարհագրություն
Շրջանի տարածքի մակերեսը կազմում է 2014 կմ²։
Բնակչություն
2010 թվականի մարդահամարի արդյունքներով շրջանում բնակվում էր 36967 մարդ։ Բնակչության խտությունը կազմում էր 18,36 մարդ/կմ²։
Արտաքին հղումներ
Կատեգորիա:Բաշկորտոստան Կատեգորիա:Ռուսաստանի շրջաններ ըստ դաշնային սուբյեկտների
Օվսաննա Շեկոյան
Օվսաննա Շեկոյան, հայ գեղանկարիչ, ռեժիսոր։ Հայաստանի Հանրապետության Նախագահի երիտասարդական մրցանակի դափնեկիր (2010) ։
Կենսագրություն
Օվսաննա Շեկոյանը ծնվել է 1989 թվականին, Երևանում։ Ավարտել է Հայաստանի գեղարվեստի պետական ակադեմիան։ 2009 -2010 թվականներին Ժամանակակից արվեստի ինստիտուտում (Երևան) ուսանել է Մշակութային նախագծի մշակում և լուսաբանում ։
Օվսաննա Շեկոյանի աշխատանքները ցուցադրվել են Հայաստանի, Ավստրիայի, Գերմանիայի , Ֆրանսիայի և այլ երկրների պատկերասրահներում ու թանգարաններում։ Շեկոյանի ֆիլմերը ցուցադրվել են Ստամբուլի Արդի արվեստի թանգարանում և Ռիո դե Ժանեյրոյի Կարճ ֆիլմերի փառատոնում։ Talents Sarajevo-ի և Berlinale Talents-ի շրջանավարտ է։
Ծանոթագրություններ
Կատեգորիա:Հայ նկարչուհիներ Կատեգորիա:Հայ ռեժիսորներ Կատեգորիա:Երևանի գեղարվեստի պետական ակադեմիայի շրջանավարտներ Կատեգորիա:Հայաստանի Հանրապետության Նախագահի երիտասարդական մրցանակի դափնեկիրներ Կատեգորիա:Հայ գեղանկարիչներ
Նիգերիայի ֆուտբոլի ազգային հավաքական
Նիգերիայի ֆուտբոլի ազգային հավաքականը ներկայացնում է Նիգերիան ֆուտբոլիմիջազգային մրցաշարերում և առանձին հանդիպումներում։ Կառավարվում է Նիգերիայի ֆուտբոլի ֆեդերացիայի կողմից։ Նրանք 3 անգամ հաղթել են Աֆրիկայի ազգերի գավաթը, որոնցից վերջինը՝ 2013 թվականին։ 1994 թվականի ապրիլին ՖԻՖԱ-ի դասակարգման աղյուսակում Նիգերիան զբաղեցրել է 5-րդ տեղը, որը նրանց պատմության լավագույն արդյունքն է։ Նիգերիան որակավորվել է վերջին 6 աշխարհի առաջնություններից 5-ին՝ բաց թողելով միայն 2006 թվականի առաջնությունը։ Այս առաջնություններից 3-ում հավաքականն անցել է 1/8 եզրափակիչ։ Մինչև 1994 թվականը Նիգերիայի հավաքականի մականունն էր Կանաչ Արծիվներ, սակայն նրանց բազմաթիվ հաջողությունների համար, 1994 թվականին նրանց սկսեցին անվանել Սուպեր Արծիվներ ։
ՖԻՖԱ-ի դասակարգման աղյուսակում զբաղեցնում է 38-րդ հորիզոնականը՝ 2017 թվականի հունիսի 1-ի դրությամբ ։
Վառլուա Բայոն
Վառլուա Բայոն (Warloy-Baillon), համայնք Ֆրանսիայի Պիկարդիա մարզի Սոմ գավառում ։
Բնակչությունը 2014 թվականի դրությամբ կազմում է 787 մարդ, բնակչության խտությունը` 51.54 մարդ/կմ²։ Բնակավայրը զբաղեցնում է 15.27 կմ² տարածք։
Աշխարհագրություն
Գտնվում է Փարիզ քաղաքից 130 կմ հյուսիս, Ամյեն քաղաքից 21 կմ հյուսիս-արևելք։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 470 աշխատունակ (15-64 տարեկան) բնակիչ, որոնցից ակտիվ էին 382-ը, իսկ ոչ ակտիվները` 88։ Ակտիվության ցուցանիշը կազմում է 81,3 %։ 382 աշխատունակ մարդկանցից աշխատել է 350 անձ (188 տղամարդ և 162 կին)։ Գործազուրկ են եղել 32 անձ (19 տղամարդ և 13 կին)։ 88 անաշխատունակներից 37-ը եղել են աշակերտներ կամ ուսանողներ, 32-ը` թոշակառուներ, իսկ 19-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Օստիա
Աշխարհագրություն
Բնակավայրն ընկած է Փարիզից մոտավորապես 410 կմ և Բուրկ ան Բրեսից 45 կմ հարավ-արևելք, Լիոնից՝ 60 կմ հյուսիս ։
Կլիմա
Կլիման կիսամայրցամաքային է ՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։
Բնակչություն
Կոմունայի բնակչությունը 2010 թվականին կազմել է 82 մարդ։
Տնտեսություն
2010 թվականին աշխատունակ տարիքի (15-64 տարեկան) ունեցող 39 մարդկանցից 26-ը տնտեսապես ակտիվ են եղել, 13-ը՝ պասիվ (ակտիվության ցուցանիշը` 66,7% է, 1999 թվականին՝ 57,1%)։ 26 ակտիվ բնակիչներից աշխատել են 24-ը (16 տղամարդ, 8 կին), գործազուրկ է եղել 2 մարդ (1 տղամարդ և 1 կին)։ 13 պասիվներից 0 հոգի եղել են աշակերտ կամ ուսանող, 7-ը՝ թոշակառու, 6 պասիվ են եղել այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Վինադիո
Վինադիո  (իտալ․՝ Vinadio)՝ կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 806 մարդ (2008 թվականի տվյալներով)։ Բնակչության խտությունը 28մարդ/կմ²։ Տեղակայված է Իտալիայի հյուսիս-արևմուտքում, Ստուրա գետի հովտում։
Հայտնի է իր Տերմի Վինադիո հանգստավայրով, որը հարուստ է ծծմբաջրածնային աղբյուրներով։ Հայտնի իտալացի դահուկորդուհի Ստեֆանի Բելմոնդոյի հայրենիքն է։
Կոմունայի հովանավորն է համարվում Սուրբ Աստվածածինը (Madonna del Vallone)։ Քաղաքի տոնը նշվում է ապրիլի 7-ին։
Տնտեսություն
Կատեգորիա:Իտալիայի բնակավայրեր
Մարիա Վերոնիկա Ռեյնա
Մարիա Վերոնիկա Ռեյնա, արգենտինացի հոգեբան, ուսուցիչ և ակտիվիստ, որը հաշմանդամություն ունեցող անձանց իրավունքների պաշտպանության նպատակով կազմակերպել է միջազգային քարոզարշավներ։ Ներկայացնելով հաշմանդամության և զարգացման միջազգային միավորումը (International Disability and Development Consortium)` նա հանդես է եկել որպես ՄԱԿ-ի Հաշմանդամություն ունեցող անձանց իրավունքների մասին կոնվենցիայի գլխավոր ներկայացուցիչ ։
Վաղ կյանք
Մարիա Վերոնիկա Ռեյնան ծնվել է Արգենտինայում 1960-ականների սկզբին, 17 տարեկան հասակում ավտովթարի արդյունքում հաշմանդամություն է ստացել։ Այդ պահին աղջիկը սովորում էր դպրոցի վերջին դասարանում։ Բուժումներից և վերականգնվելուց հետո նա կարողացավ ավարտել դպրոցը։ Նա նպատակ ուներ ուսուցիչ դառնալ, բայց Մերին հրաժարվեց դպրոցից, քանի որ Արգենտինայում հաշմանդամները իրավունք չունեին դասավանդել ։
Նրան հաջողվեց հաղթահարել այդ դժվարությունները` ընտրելով բարձրագույն կրթության « մանկավարժական հոգեբանություն» մասնագիտությունը։ Մարիա Վերոնիկա Ռեյնան ավարտեց Սանտա Ֆեի կաթոլիկ համալսարանի (Universidad Católica de Santa Fe)` հատուկ կրթական դասընթացները դպրոցների համար։ Նա ստացել է առկա և հեռակա ուսուցման բնագավառի մագիստրոսի կոչում, Իսպանիայի հեռակա կրթության ազգային համալսարանում դասավանդելու իրավունքով ։
Կարիերա
Ռեյնան ձեռք է բերել տարբեր հաստատություններում աշխատելու փորձ, այդ թվում՝ Արգենտինայի Ռոսարիոյի Սան Մարտինի համալսարանում, Արգենտինայի Cilsa հաշմանդամության կազմակերպությունում, Չիկագոյի միջազգային վերականգնման կենտրոնում (1997), Հաշմանդամության միջազգային համագործակցության  ինստիտուտում, Միջազգային համագործակցության և զարգացման ինստիտուտում, Հաշմանդամության միջազգային փաստաբանության  ինստիտուտում  և Միջազգային վերականգնողական կենտրոնում  ։
2006 թվականից Մարիա Վերոնիկա Ռեյնան սկսեց աշխատել Վաշինգտոնի Սիրակուզի համալսարանի Բարթոն Բլատտի ինստիտուտի (Burton Blatt Institute) միջազգային ծրագրերի տնօրեն։
2008 թվականին BBI-ի և Համաշխարհային բանկի աջակցությամբ, նա նշանակվեց Հաշմանդամության և զարգացման գլոբալ գործընկերության (Global Partnership for Disability and Development) առաջին գործադիր տնօրեն։ Համագործակցության նպատակն էր նպաստել հաշմանդամություն ունեցող անձանց ներգրավմանը քաղաքականություն զարգացման գործակալությունների միջոցով ։ Մարիան հատկապես ակտիվ գործունեություն էր իրականացնում  ՄԱԿ-ի Հաշմանդամության հարցերով հատուկ հանձնաժողովում ։
ՄԱԿ-ի կոնվենցիայի բանակցություններում նա իր համառության շնորհիվ կարողացավ ներգրավել ամբողջ աշխարհի սահմանափակ ֆիզիկական հնարավորություն ունեցող անձանց միավորող կազմակերպություններին։ Այդ պատճառով էլ նրանք միացան աշխարհում հաշմանդամություն ունեցող անձանց իրավունքների պաշտպանության շարժմանը ։ Որպես  Հաշմանդամների հարցերով միջազգային հանձնախմբի (International Disability Caucus) համակարգող՝ նա բանակցությունների ընթացքում ներկայացնում էր հաշմանդամություն ունեցող անձանց։ Նա արդյունավետորեն էր կազմակերպում տարբեր միջոցառումներ, որոնց ընթացքում համաձայնության էր հասնում տարբեր շահեր ունեցող շահագրգիռ կողմերի միջև ։ Նա ղեկավարել է հանդիպումներ և գիտաժողովներ, վարել հաղորդակցական կապեր և համակարգել լատինամերիկյան համայնքի համար իսպաներեն փաստաթղթերի թարգմանությունը և բաշխումը ։
Մահվանից մի քանի ամիս առաջ նա օգնեց բարձրացնել հաշմանդամություն ունեցող անձանց շահերի պաշտպանության խմբի գործունեության արդյունավետությունը Հաշմանդամների միջազգային դաշինքում։ Բուենոս Այրեսում ՄԱԿ-ի խորհրդակցության ժամանակ Մարիա Վերոնիկա Ռեյնան ձգտում էր ուժեղացնել հաշմանդամություն ունեցող համայնքի դերը «Հաշմանդամություն ունեցող անձանց իրավունքների կոնվենցիայի իրականացման գործում» ։
Մարիա Վերոնիկա Ռեյնան մահացել է իր հայրենի Ռոսարիո քաղաքում, 2017 թվականի հոկտեմբերի 27-ին, 54 տարեկան հասակում ։
Ծանոթագրություններ
Կատեգորիա:Արգենտինացի իրավապաշտպաններ Կատեգորիա:Արգենտինացի մանկավարժներ Կատեգորիա:Արգենտինացի հոգեբաններ Կատեգորիա:Արգենտինացի կին ակտիվիստներ
Արդաբիլի մարզ
Արդաբիլ (شهرستان اردبیل‎‎՝ շահրեսթանե Արդաբիլ), մարզի կարգավիճակ ունեցող վարչական միավոր Իրանի Իսլամական Հանրապետության հյուսիսում՝ Արդաբիլի նահանգի կազմում։ Վարչական կենտրոնը Արդաբիլ քաղաքն է։
Մարզն ունի 11 081 կմ² տարածք և 542 930 բնակչություն ։ Ունի երկու քաղաք՝ Արդաբիլ և Հիր։
Աշխարհագրություն
Մարզի տարածքը կազմում է 11 081 կմ2 է։ Մարզի կենտրոնը Արդաբիլ քաղաքն է։
Արդաբիլից ոչ հեռու գտնվում է Ատրպատականի ամենաբարձր գագաթը՝ Սավալանը (4811 մ)։
Բնակչություն
Ըստ 2006 թվականին Իրանում անցկացված մարդահամարի՝ մարզի բնակչությունը 542 930 մարդ է, մեծամասնությունը՝ իրանական ադրբեջանցիներ։
Բնակչության ավելի քան 90 տոկոսը ապրում է մարզկենտրոնում։ Հիմնական զբաղմունքը գյուղատնտեսությունն է և առևտուրը։
Վարչական բաժանում
Մարզը բաժանված է երկու շրջանների՝ (բնակչության թվականակը ըստ 2006 թվականի Իրանում անցկացված մարդահամարից)։
Ծանոթագրություններ
Կատեգորիա:Արդաբիլի նահանգ
Վարդգես Պետրոսյանի հուշարձան (Աշտարակ)
Վարդգես Պետրոսյանի հուշարձան, հայ արձակագիր, հրապարակախոս, հասարակական գործիչ Վարդգես Պետրոսյանի հիշատակին նվիրված դիմաքանդակ Արագածոտնի մարզի Աշտարակ քաղաքի Վարդգես Պետրոսյան և Գրիգոր Ղափանցյան փողոցների հատման խաչմերուկի հրապարակում։ Հուշարձանը տեղադրվել է 2007 թվականին ։
Ծանոթագրություններ
Կատեգորիա:Արագածոտնի մարզի հուշարձաններ Կատեգորիա:Աշտարակի շենքեր և կառույցներ
Վալդեսներ
Վալդեսներ , հերետիկոսներ, որոնց ուսմունքը 12-րդ դարի վերջին քառորդում տարածվեց Հարավային Ֆրանսիայում` գլխավորապես Լիոնի մարզում։ Ուսմունքը իր սոցիալական արմատներով մոտ էր կատարների ուսմունքին։ Կատարները և վալդեսները Հարավային Ֆրանսիայում հայտնի էին «ալբիգոյաններ» անունով։
Պատմություն
Աղանդավորական այս շարժումը անունը ստացել է հարուստ վաճառականի որդի Պետրոս Վալդոյի անունից։ Շարժման մասնակիցները մերժում էին եկեղեցին, նրա աստիճանակարգությունը, պաշտամունքը։ Եկեղեցու խորհուրդներից նրանց համար ընդունելի էին միայն երկուսը՝ մկրտությունը և հաղորդությունը։ Վալդեսները աղքատության ու ճգնակեցության կոչ էին անում և կարծում էին, որ կրոնական քարոզը յուրաքանչյուր աշխարհականի(ներառյալ կանանց) իրավունքն է։
Լիոնի չքավորները
Վալդեսների այս մասը չէր ընդունում քավարանի, աղոթքների, ինդուլգենցիաների ուժի, գոյափոխության վերաբերյալ հավատը։ Նրանք հայտարարում էին, որ սրբերին հավատալը և սրբապատկերների պաշտամունքը կռապաշտություն է։ Մերժվում էին նաև տասանորդը, զինվորական ծառայությունը, ֆեոդալական դատարանը և մահապատիժը։
Վալդեսների պառակտումը
13-րդ դարի սկզբին վալդեսները պառակտվեցին։ Նրանց մի մասը(«կաթոլիկ աղքատներ») պապության ճնշման տակ հեռացավ շարժումից եկեղեցու կողմից՝ նրանց պաշտամունքի մի քանի առանձնահատկությունները և «ավետարանական աղքատության» քարոզի իրավունքը ճանաչելու պայմանով։ Վալդեսների ծայրահեղ թևը համաձայնության չեկավ պապի հետ և ձուլվեց կատարների հետ։ Նրանց մի մասը. Իտալիայում կազմեց «լոմբարդական աղքատների» աղանդը։ Մի որոշ մասն էլ գաղթեց Շվեյցարիայի և Սավոյայի շրջանները։ 14-րդ դարում վալդեսականությունը տարածվեց Գերմանիայում, Ավստրիայում, Չեխիայում, Լեհաստանում, Հունգարիայում ։
Ծանոթագրություններ
Կատեգորիա:Միջին դարերի պատմություն
Վիեննական վալս
Վիեննական վալս՝ վալս 3 պայից ( valse à trois temps), բալետային զուգապար է, որտեղ քայլը կատարվում է յուրաքանչյուր բաժին տակտում։ Երաժշտական չափը — 3/4 կամ 6/8: